Ārējā novērtētāja darbs (ADE: Analysis for Economic Decision) tika veikts no 2015. gada jūnija līdz 2016. gada augustam. Šā Komisijas īstenošanas ziņojuma pieņemšanā vērā ņemti atbilstoši REFIT veiktā novērtēšanas uzdevuma rezultāti, kuru formāli pabeigs, Komisijas dienestiem sagatavojot dienestu darba dokumentu.

SSA galvenokārt ir vērsts uz lauksaimniecības precēm, kas paredzētas vietējai dzīvnieku barības pārstrādes rūpniecībai un lauksaimniecības pārtikas pārstrādes rūpniecībai (EUR 26,9 miljoni 2014. gadā, 10 % no ELGF POSEI piešķīruma). Reinjona ir galvenā labuma guvēja no SSA, tai seko Gvadelupa un Martinika.

·imports no trešām valstīm: atlasītu lauksaimniecības produktu tiešo importu var atbrīvot no piemērojamā ievedmuitas nodokļa;

SLP ietilpst pasākumu grupa, kas atbalsta dažādas vērtību ķēdes daļas: atbalsts i) banānu nozarei (EUR 129,1 miljons piešķirts 2014. gadā), ii) cukura/cukurniedru/ruma nozarei (EUR 74,86 miljoni), iii) zemkopības dažādošanas produktiem (EUR 14 miljoni), iv) lopkopībai (EUR 31,55 miljoni) un v) tehniskajai palīdzībai (EUR 2 miljoni). 81,2 % no ELGF POSEI SLP budžeta ir piešķirti tradicionālajai produkcijai (51,3 % banāniem un 30 % cukuram/cukurniedrēm/rumam).

Kopš 2009. gada Francija piešķir papildu valsts finansējumu (EUR 40 miljonus) tikai SLP dažādošanas pasākumiem.

4.3.2.POSEI programma Spānijai

SSA koncentrējas uz lauksaimniecības produktiem, kas paredzēti pārstrādei un tieši lietošanai uzturā (EUR 66,9 miljoni piešķirti 2014. gadā, 25 % no ELGF POSEI piešķīruma, augstākā SSA/SLP proporcija tālākajos reģionos). Mērķu un pārvaldības ziņā SSA ir samērā nesaistīts ar SLP pasākumiem.

SLP ietilpst trīs pasākumu grupas: atbalsts i) augļu un dārzeņu nozarei (EUR 35,7 miljoni), ii) banānu nozarei (EUR 141,1 miljons) un iii) dzīvnieku audzēšanai (EUR 24,7 miljoni). 72 % no ELGF POSEI budžeta SLP ir piešķirti tradicionālajai produkcijai (71 % banāniem un 1 % eksportam paredzētajiem tomātiem).

Spānija piešķir papildu valsts finansējumu (attiecībā uz SLP), kas samazinājās no EUR 46,5 miljoniem 2009. gadā līdz EUR 17,3 miljoniem 2014. gadā .

4.3.3.POSEI programma Portugālei

Portugāles programmā ietilpst divas diezgan atšķirīgas apakšprogrammas, viena Azoru salām (EUR 76,7 miljoni 2014. gadā) un otra Madeirai (EUR 29,5 miljoni) .

Azoru salās SSA koncentrējas uz labību un citiem blakusproduktiem, kas paredzēti tās dzīvnieku barības ražošanai un lopkopības nozarei. Arī Madeirā SSA koncentrējas uz produktiem, kas ir dzīvnieku audzēšanas resursi, bet mazākā apmērā, un minētajā režīmā ietilpst lietošanai uzturā paredzēti produkti. SSA vispārējais piešķīrums 2014. gadā sasniedza EUR 16,32 miljonus (15,5 % no ELGF POSEI piešķīruma).

SLP Azoru salās ietilpst pieci pasākumi: atbalsts i) dzīvnieku audzēšanai (EUR 57,04 miljoni), ii) vietējām kultūrām (EUR 10,71 miljons), iii) pārstrādei (EUR 1,18 miljoni), iv) tirdzniecībai (EUR 1,35 miljoni) un v) tehniskajai palīdzībai (EUR 0,5 miljoni). 81,1% no ELGF POSEI budžeta SLP ir piešķirts tradicionālajai produkcijai (pienam un gaļai).

SLP Madeirā sastāv no trim pasākumiem: i) pamata atbalsts lauksaimniekiem (EUR 6,5 miljoni), ii) atbalsts lauksaimniecības un lopkopības vērtību ķēdēm (EUR 11 miljoni) un iii) atbalsts vietējo produktu tirdzniecībai (EUR 1,6 miljoni). 57% no ELGF POSEI budžeta SLP ir piešķirti tradicionālajai produkcijai (banāniem un vīnam).

4.3.4.Programmu sintēze

Dalībvalstu stratēģiskā izvēle attiecībā uz SSA/SLP īpatsvaru ir diezgan atšķirīga, kā uzsvērts pielikuma 2. attēlā attiecībā uz SSA un 3. attēlā attiecībā uz SSA un SLP.

Kas attiecas uz SSA, Azoru salas un Francijas tālākie reģioni koncentrējas uz labību un citiem dzīvnieku barības nozares blakusproduktiem. Kanāriju salas, kurās lielākā nozīme ir piešķirta SSA (25 % no POSEI piešķīruma), un Madeira koncentrējas arī uz produktiem, kas paredzēti tieši lietošanai uzturā, un uz atbalstu pārstrādei.

Visos tālākajos reģionos SLP atbalstu galvenokārt sniedz tradicionālajām eksporta nozarēm, sasniedzot 75 % no kopējā SLP pasākumiem paredzētā budžeta 2006.–2014. gada laikposmā. Augstais piešķīrumu īpatsvars šajās nozarēs visā laikposmā apstiprina, ka dalībvalstis to uzturēšanai noteikušas prioritāti. Lielākā daļa tradicionālās produkcijas saglabā savu piešķīrumu visā laikposmā, izņemot pienu Azoru salās, kur piešķīrums ir palielinājies par 10 %. Vispārējais budžets "dažādošanas" produktiem no 2014. gada ir palielinājies par 34 % lielākajā daļā tālāko reģionu, bet saglabājās stabils Kanāriju salās un samazinājās Madeirā.

5.Finansiālā izpilde

Kā izriet no dalībvalstu sniegtajiem gada īstenošanas ziņojumiem, kopējā izpilde ir augsta: Spānijā tā pieauga no 72 % 2006. gadā līdz 99 % 2014. gadā, Francijā no 86 % līdz 98 % un Portugālē no 96 % 2007. gadā līdz 98 % 2014. gadā.

Pielikuma 1. tabulā ir sniegts 2006.–2014. gada finanšu piešķīruma sīks izdevumu izklāsts.

6.Shēmas novērtējums

6.1.Lauksaimniecības produktu piegādes garantija